רפי ביטון

רפי ביטון (נולד ב-10 ביוני 1982, ה'תשמ"ב, אנטוורפן) הוא מוזיקאי, מנצח, מלחין, מעבד, כותב שירים וזמר ישראלי.

קריירה 
רפי ביטון החל את הקריירה בגיל 7 כילד פלא של עולם החזנות, הופיע ברחבי העולם עם גדולי החזנים ותחת שרביטם של מנצחים גדולים. בנערותו התחלף קולו  לקונטרה-טנור ובתקופה זאת למד אצל גדולי המורים לפיתוח קול: פאולין שורקי וביביאנה גולדנטל.

בצה"ל הוא שירת כמפקד להקת הרבנות הצבאית. לאחר שחרורו צה"ל בגיל 22 הקים את מקהלת "קולות מן השמים" – ע"ש שושנה זילברשטיין. המקהלה מופיעה בשבתות חזנות, בקונצרטים ובפסטיבלים ברחבי העולם. כיום מקהלה זו מונה כ־50 זמרים מבוגרים וילדים.

בגיל 27 הקים את סטודיו "מלאכים" – בית ספר לשירה יהודית אמנותית. הילדים לומדים פיתוח קול, פיתוח שמיעה, שירת מקהלה והיכרות עם רפרטואר מן המסורת הרחבה של מוזיקת העם היהודי.

טרם תחילת לימודיו האקדמאים, למד ביטון את תורת הניצוח עם אלי יפה ואברהם עילם-אמזלג. ביטון סיים תואר ראשון ותואר שני בניצוח תזמורת באוניברסיטת תל אביב בבית הספר למוזיקה ע"ש בוכמן-מהטה. מוריו לניצוח היו יואב תלמי, אי-אן שו, וואג פפיאן.

את רזי המקצוע של פיתוח שמיעה הוא למד מבת-שבע רובינשטיין ואת תורת התזמור מהמלחינים שמעון כהן ויוסף ברדנשווילי.

ביטון ניצח על התזמורת הסימפונית של בית הספר למוזיקה ע"ש בוכמן-מהטה בתל אביב, התזמורת הפילהרמונית של קרקוב, סימפונט רעננה, התזמורת הקאמרית רמת גן, התזמורת האנדלוסית הישראלית.

קישורים חיצוניים

 האיש שהפך את "הבימה" לבית כנסת: "הגיע הזמן גם למוזיקה כזו", ynet
 הפייטנית הגדולה: חזנים שרים שושנה דמארי, ynet
 "אבינו מלכנו"  - רפי ביטון, youtube
 החזנים איצ'ה מאיר הלפגוט ורפי ביטון, בשיר חדש בשם "אבינו אתה"

הערות שוליים 

ישראלים ילידי בלגיה
מוזיקאי אנדלוסית
מנצחי מקהלות ישראלים
מנצחים ישראלים
מלחינים ישראלים
זמרים ישראלים
מוזיקאים ישראלים
זמרים חסידיים
בוגרי בית הספר למוזיקה ע"ש בוכמן-מהטה, אוניברסיטת תל אביב
ישראלים שנולדו ב-1982